

Vaskin kokoelmatyöryhmä 16.2.15

# VASKIN KOKOELMATYÖRYHMÄN TOIMINTAKERTOMUS 2014

# Kokoonpano

Vaskin kokoelmatyöryhmään v. 2014 kuuluivat

Ritva Hapuli Turku

Kaisa Hypén, vetäjä Turku

Tarja Järvenpää Raisio

Pirkko Kähärä Uusikaupunki

Aki Pyykkö Turku

Arja Rytkönen Kaarina

Syksyllä työryhmään nimettiin lasten- ja nuortenkirjastotyön edustajaksi Heidi Heiniö Kaarinan kirjastosta. Heidi aloittaa ryhmässä vuoden 2015 alussa.

Työryhmä kokoontui vuoden 2014 aikana seitsemän kertaa.

# Vaski-kirjastojen yhteiset e-aineistot

Työryhmän tärkein tehtävä on arvioida tarjolla olevia e-aineistoja ja hankkia niitä Vaski-kirjastojen käyttöön sovittujen periaatteiden mukaisesti. Työryhmässä seurataan myös aineistojen käyttötilastoja .

### Vuonna 2014 käytössä olivat nämä etäkäyttöiset tietokannat ja sähköiset palvelut tiedonhakua, lehtien lukemista ja musiikin kuuntelua varten:

|  |  |
| --- | --- |
| aineisto | käyttö v. 2014 |
| Aleksi | 1 736 |
| Kansallisbiografia | 780 |
| PressDisplay | 1 739 |
| Naxos (Music, Video Library, Jazz) | 37 896 + 258 + 202, yht. 38 356 |

Lisäksi Kaarinan, Laitilan, Liedon, Maskun, Mynämäen, Naantalin, Nousiaisten, Paimion, Raision, Ruskon, Taivassalon, Turun ja Uudenkaupungin kirjastoilla oli käytössä 17 kotimaisen ePress-sanomalehtipalvelun lisenssiä. ePress -palvelu ei ole etäkäyttöinen. ePress-palvelua käytettiin yhteensä 9 960 kertaa Vaski-kirjastoissa.

E-kirjakokoelman ja -lainojen kehitys v. 2011-2014

|  |  |  |  |  |  |  |  |
| --- | --- | --- | --- | --- | --- | --- | --- |
|  | **Ellibs** |  | **OverDrive** |  |  |  |  |
|  | **hankinnat** | **lainat** | **hankinnat** | **lainat** | **kokoelma** | **lainaus** |  |
| 2011 | 273 | 788 |  |  | 273 | 788 |  |
| 2012 | 257 | 758 |  |  | 530 | 758 |  |
| 2013 | 388 | 2754 | 833 | 1599 | 1751 | 4353 |  |
| 2014 | 1062 | 6794 | 342 | 3032 | 3155 | 9826 |  |
|  |  |  |  |  |  |  |  |
|  |  |  |  |  |  | | |

Aineistot ovat tarjolla Vaskin verkkokirjastossa

<https://www.vaskikirjastot.fi/web/arena/e-aineistot>

Vuoden aikana valmistauduttiin uuden Ellibs e-kirjaston käyttöönottoon mm. laajentamalla e-kirjakokoelmaa ja tutustumalla tulevaan käyttöliittymään. Uusi käyttöliittymä otetaan käyttöön alkuvuodesta 2015.

Ellibs-palvelussa tarjolla oleviin muutamaan e-kirjanimekkeeseen hankittiin useita lukuoikeuksia, jolloin kokonaisten koululuokkien oli mahdollista lukea samaa e-kirjaa samanaikaisesti. Kokeilu oli onnistunut, ja sitä jatketaan vuoden 2015 puolella.

Zinio-aikakauslehtipalvelun hankintaa ehdotettiin Vaskin johtoryhmälle, mutta sitä pidettiin toistaiseksi liian kalliina.

# Kokoelmalinjaustyötä ja huolta varausjonoista

Vaskin laajemmat kokoelmalinjaukset viimeisteltiin ja ne esitellään Vaskin johtoryhmälle vuoden 2015 alussa.

Työryhmä ehdotti Vaskin työvaliokunnalle erillistä määrärahaa tai Jokeri-sääntöjen tarkistamista varausjonojen purkamiseksi. Näiden sijaan Vaskin johtoryhmä antoi tehtäväksi seurata vuoden 2015 alusta tehostetusti varausjonojen kehittymistä ja raportoida siitä Vaskin johtoryhmälle.

# Tutustumismatka Espooseen

Osa työryhmän jäsenistä sekä Naantalin ja Kaarinan kirjaston edustajia kävi toukokuussa tutustumassa Espoon ja Vantaan kaupunginkirjastojen käyttämiin, hankintaa helpottaviin BTJ Arvo 2.0 -palveluihin sekä luettelointitietojen BookWhere-poimintaohjelmaan.

# Käyttäjät ja kokoelmat -projekti

Kalle Varila esitteli projektin tilannetta ja siinä kehitteillä olevia kokoelmatyön apuneuvoja. Niitä ei vielä sellaisenaan voi sujuvasti käyttää arjen kokoelmatyön apuna, vaan ne vaativat vielä työstämistä. Juha Manninen esitteli valmisteilla olevaa opinnäytetyötään, jossa on arvioitu projektin tuotosten soveltuvuutta kokoelmien arviointiin.